Geldwag tydens rooftog in kop geskiet | Maroela Media
Geldwag tydens rooftog in kop geskiet
'n Veiligheidsbeampte is oor die naweek tydens 'n wilde skietery buite Durban in die kop geskiet.
Nick Dollman, woordvoerder van Netcare 911, het Maandag gesê die voorval het Saterdag omstreeks 13:00 in Mandelaweg in KwaMashu plaasgevind.
"Volgens inligting vanaf die toneel het 'n groot groep swaar gewapende mans op veiligheidbeamptes losgebrand terwyl hulle besig was om geld van hul gepantserde voertuig na 'n winkelsentrum te dra," het Dollman gesê.
Netcare 911 is na die toneel ontbied nadat die 28-jarige veiligheidswag in die kop geskiet is. "Die man is in 'n kritieke toestand aangetref. Hy is behandel, op 'n ventilator geplaas en op die toneel gestabiliseer, waarna hy na 'n nabygeleë hospitaal geneem is vir verdere behandeling."
Die polisie was op die toneel en ondersoek die voorval.
Durban KwaZulu-Natal misdaad transitorooftog
Boer in hof ná hy glo meisie (11) skiet
Jammer dat die een wat sy werk doen altyd die swaarste daarvan afkom en die skelm kom weg
Na meer as 30 jaar lyk hierdie geldwaens PRESIES dieselfde. Dis mos nou net logies dat diewe nou almal weet WAT in daardie voertuie is. Vreemd dat tegnologie en menselike denke in 1969 al ver genoeg gevorder was om n 2 mense op die maan te laat loop en veilig terug te bring aarde toe, maar iets so eenvoudigs om die vervoer van geld behoorlik te beveilig is nog nie uitgedink nie. Laai die geld in pick n pay sakke en beweeg een vir een met tussenposes na n doodgewone Hyudai Getz. Of dink n ander plan uit ook met… Lees meer »